JERUSALEMIN MUUREILLA
Yhteys, jonka puolesta Jeesus rukoili 4/4
Shalom Jerusalemista!
Puhumme tänään samasta aiheesta kuin viime kerroilla, -
yhteydestä, jonka puolesta Jeesus rukoili.
Siinä on kyse ensisijaisesti yhteydestä Herraan itseensä.
Jeesus-yhteydestä käsin seurakuntakin yhdistyy.
Ei ole kyse yhteydestä, jossa tehdään opillisia kompromisseja.
Ei ole kyse yhteydestä sen itsensä vuoksi.
Sellaisessa yhteydessä ei ole voimaa todistaa maailmalle, -
että Jeesus on Jumalan Poika.
Kun saamme kirkkauden, jonka Isä on antanut Pojalle, -
ja olemme yhtä hänessä, silloin maailma uskoo.
Meidän on tarkoitus kasvaa Jumalan Pojan täyteyteen.
Hänestä koko ruumis saa kasvunsa.
Olemme puhuneet myös yhteydestämme juutalaisiin.
Kun pakanat ja juutalaiset yhdistyvät Messiaassa, -
syntyy hengellinen vallankumous.
Kun pakanauskovat erkaantuivat juutalaisista, -
seurakunta hajosi ensimmäisen kerrran.
Seurasi seurakunnan lankeemus.
Ei-juutalaiset kirkkoisät etääntyivät juutalaisuudesta.
Rooman valtakunnassa vainottiin juutalaisia 200-luvulla, -
joten heidän kanssaan ei haluttu olla tekemisissä.
Siksi juutalaisiin otettiin yhä enemmän etäisyyttä.
Konstantinus kutsui 300-luvulla koolle 1. kirkolliskokouksen.
Hän suorastaan kielsi kirkkoa pitämästä yhteyttä juutalaisiin.
Oli vaikea luopua juutalaisista perinteistä, -
joihin seurakunta oli apostolien ajoista asti juurtunut.
Esimerkiksi pääsiäistä oli vietetty hyvin pitkään -
Raamatun kalenterin mukaan.
Rooman piispa yritti muuttaa käytäntöä jo 200-luvulla, -
mutta Vähän-Aasian seurakunnat kieltäytyivät.
Apostoli Johannes oli neuvonut heitä viettämään pääsiäistä -
sinä päivänä kun juutalaiset heit- tävät happamattoman leivän pois.
Niin oli jatkettu 1. kirkolliskokoukseen asti, -
jolloin Konstantinus kielsi noudattamasta juutalaisten tapoja.
Pääsiäistä alettiin viettää uusin tavoin, -
jotka olivat peräisin epäjumalanpalveluksesta.
Englannin "pääsiäinen" muutettiin sanaksi "Easter", -
joka tarkoittaa erästä Välimeren alueella palvottua epäjumalaa.
Sana "Easter" tulee "Eostre"- nimisestä jumalattaresta.
Juutalaisuuteen alettiin ottaa välimatkaa.
Raamatun mukaan profeetta Elia tulee lopun aikoina.
Jeesuskin sanoi Matt. 17:11:ssä, -
että profeetta Elia asettaa kaiken kohdalleen.
Herran rikkoontunut alttari korjataan.
Elia kokosi Karmelinvuorella yhdeksi alttariksi 12 kiveä, -
jotka edustivat koko Israelia.
Vasta sitten Hengen tuli lankesi alttarille.
Ennen kuin Jumala hyväksyi rakennetun alttarin, -
12 kiven piti olla yhdessä.
Tämä puhutteli Elian ympärillä olevia israelilaisia, -
koska nämä olivat kapinoineet etelän heimoja vastaan.
Israelin 12 heimon välinen yhteys kertoo myös -
juutalaisten ja heihin istutetun kansan välisestä yhteydestä.
Meidän ei silti ole tarkoitus alkaa juutalaisiksi.
Kun uutta totuutta tulee esiin, -
syntyy helposti ylilyöntejä. Aletaan juoruilla.
Kun puhumme apostoliseen uskoon palaamisesta, -
emme tarkoita sitä, että kaikista tulisi juutalaisia.
Seurakunnassa on yhä juutalaisia ja ei-juutalaisia uskovia.
Katsotaan Eliaa koskevaa lupausta.
Se löytyy Malakian 4. luvusta. Olemme usein viitanneet siihen.
Mal. 4:5-6: -
"Katso, minä lähetän teille profeetta Elian, -
ennenkuin tulee Herran päivä, se suuri ja peljättävä.
Ja hän on kääntävä jälleen isien sydämet lasten puoleen -
ja lasten sydämet heidän isiensä puoleen..."
Jeesus sanoi, että Elia asettaisi kaiken kohdalleen.
Siitä oli esikuvana Herran alttarin korjaaminen Karmelilla.
Malakia kuvaa Elian työtä eri sanoin.
Yhteys syntyisi isien ja lasten välille.
Muutin Israeliin 10 vuotta sitten.
Olin valmistelemassa puhujamatkaa Amerikkaan.
Olin vetäytynyt hiljaisuuteen.
Herran Henki puhui Ef. 6:n mukaan: "Kunnioita isääsi ja äitiäsi."
Silloin saa siunauksena pitkän elämän ja menestyksen.
Aioin siis puhua Israelista USA:n seurakunnissa.
Olin hämmästynyt, että sain tämän perheitä koskevan kohdan.
Minusta se oli outoa.
Mutta rukouksessa aloin ymmärtää, -
että jakeella tarkoitettiin myös juutalaisten kunnioittamista.
Silloin eläisimme pitkään ja menestyisimme maan päällä.
Jotta työmme menestyisi, meidän täytyisi kunnioittaa isiä.
Minulle oli uutta, että isillä tarkoitettiin myös juutalaisia.
Kun aloin rukoilla, sain sanan Roomalaiskirjeen 9:4:stä, -
jossa Paavali puhuu kansastaan.
He "ovat israelilaisia: heidän on lapseus ja kirkkaus ja liitot -
ja lain antaminen ja jumalanpalvelus ja lupaukset..."
Eli juutalaiset saivat Jumalan lupaukset.
He saivat myös liitot, ei vain vanhaa vaan myös uuden.
Jae 5: "... heidän ovat isät..."
Sain tämän, kun aloin miettiä isän ja äidin kunnioittamista.
Aloin ymmärtää, että kun puhutaan "isistä", puhutaan Israelista.
Usko, joka on kerta kaikkiaan annettu pyhille, -
on peräisin juutalaisilta, isiltä, -
eli niin vanhan liiton profeetoilta kuin uuden liiton apostoleilta.
Me rakennumme sekä apostolien että profeettojen perustukselle.
Molemmat ovat juutalaisia. He ovat uskomme isiä.
Kirkon ei-juutalaisia johtajia, joita nousi apostolien jälkeen, -
alettiin kutsua kirkkoisiksi.
He laskivat nykyisen kirkon perustukset, -
mutta he eivät ole uskomme raamatulliset isät.
Rukoilin näiden asioiden puolesta edelleen.
Olin julistamassa samasta Malakian tekstistä: -
"Hän kääntää isien sydämet lasten puoleen -
ja lasten sydämet isien puoleen."
Silloin Henki sanoi selvästi: -
"Isät tarkoittavat Israelia ja lapset seurakuntaa."
Järkytyin kovasti ja lopetin saarnan lyhyeen.
Silloin annettiin kaksi profetiaa, joissa sanottiin myös: -
"Isät tarkoittavat Israelia, lapset seurakuntaa."
En halunnut muodostaa oppia profetioiden nojalla.
Aloin rukoilla, että Jumala näyttäisi asian Sanastaan.
Kun aloin tutkia Uuden testamentin sanakirjoja, -
näin, että sanalla "isät" viitataan hyvin usein Israeliin.
Selvä esimerkki on 1. Kor. 10:ssä.
Jakeesta 1: -
"Sillä minä en tahdo, veljet, pitää teitä tietämättöminä siitä, -
että isämme olivat kaikki pilven alla ja kulkivat kaikki meren läpi.
ja saivat kaikki kasteen Moosekseen pilvessä ja meressä."
Tässä on kyse Egyptistä palanneista juutalaisista.
Kirje oli kirjoitettu ei-juutalaisille, -
ja siellä puhuttiin "isistämme".
Egyptistä vapautettuja juutalaisia kutsutaan meidän "isiksemme".
Hepr. 1:1 kuuluu näin: -
"Sittenkuin Jumala muinoin monesti ja monella tapaa -
oli puhunut isille profeettain kautta, -
on hän näinä viimeisinä päivinä puhunut meille Pojan kautta."
Isät, joille profeetat puhuivat, olivat israelilaisia.
Uusi testamentti kutsuu juutalaisia meidän isiksemme.
Elia siis kääntää isien sydämet lasten puoleen -
ja lasten sydämet isien puoleen.
Me Jeesukseen uskovat olemme lapsia, -
jotka olemme syntyneet Israelin isistä.
Olemme saaneet uskon juutalaisilta.
Siksi olemme Israelin isien lapsia.
Katsotaan nyt Johannes Kastajan palvelutehtävää.
Hänessä toteutui osittain Malakian ennustus Eliasta.
Enkeli sanoi temppelissä Johannes Kastajan isälle, -
että tämän vaimo tulisi raskaaksi ja synnyttäisi pojan.
Hänen nimekseen tulisi Johannes.
Luuk. 1:15: "Sillä hän on oleva suuri Herran edessä; -
... hän on oleva täytetty Pyhällä Hengellä hamasta äitinsä kohdusta.
Ja hän kääntää monta Israelin lapsista -
Herran, heidän Jumalansa, tykö.
Ja hän käy hänen edellään Eliaan hengessä ja voimassa, -
kääntääkseen isien sydämet lasten puoleen -
ja tottelemattomat vanhurskasten mielenlaatuun, -
näin Herralle toimittaaksensa valmistetun kansan."
Merkillistä, että enkeli lainaa Malakian ennustuksen alkua: -
"Hän kääntää isien sydämet lasten puoleen."
Lasten sydänten kääntymistä isien puoleen ei mainita.
Seurakunta syntyi juutalaisten keskuudessa.
Se on juuriltaan juutalainen.
Kun Johannes Kastaja valmisti tietä Jeesukselle, -
hänen tehtävänään oli kääntää isien sydämiä lasten puoleen, -
jotta he ymmärtäisivät Jeesuksen olevan luvattu Messias.
Asia näkyy selvemmin Matt. 11:stä, -
jossa Jeesus puhuu Johannes Kastajasta.
Jae 7: "Kun he olivat menneet, -
rupesi Jeesus puhumaan kansalle Johanneksesta: -
'Mitä te lähditte erämaahan katselemaan?
Ruokoako, jota tuuli huojuttaa? Vai mitä lähditte katsomaan...
Profeettaako katsomaan? ... hän on enemmän kuin profeetta.
Tämä on se, josta on kirjoitettu: -
'... hän on valmistava tiesi sinun eteesi'.
... ei ole vaimoista syntyneitten joukosta noussut suurempaa...
... mutta vähäisin taivasten valta- kunnassa on suurempi kuin hän."
Siinä puhutaan uudestisyntyneistä uskovista, "lapsista".
Jae 12: "Mutta Johannes Kastajan päivistä tähän asti -
hyökätään taivasten valtakuntaa vastaan, -
ja hyökkääjät tempaavat sen itselleen."
Tai: "Ihmiset ryntäävät esiin ja tempaavat sen itselleen."
Jae 13: "Sillä kaikki profeetat ja laki -
ovat ennustaneet Johannekseen asti."
Johanneksesta alkoi uusi kausi.
Profeettojen sanoma alkoi toteutua.
"Tehkää parannus, sillä taivasten valtakunta on lähellä."
Jae 14: "... jos tahdotte ottaa vastaan: -
hän on Elias, joka oli tuleva."
Jeesus viittaa Malakian lupaukseen puhuessaan Johanneksesta.
Kyseessä ei ollut Elia itse vaan "Elia, joka oli tuleva", -
Malakian lupauksen toteutuminen.
Jae 16: "...Mutta mihin minä vertaan tämän sukupolven?
Se on lasten kaltainen..."
Elianhan oli tarkoitus kääntää isien sydämet lasten puoleen.
"Se on lasten kaltainen, -
jotka istuvat toreilla ja huutavat toisilleen...
'Me soitimme teille huilua, ja te ette karkeloineet...
Johannes tuli, hän ei syö eikä juo, ja he sanovat: -
'Hänessä on riivaaja'."
Ihmisen Pojasta taas sanottiin: -
"Katso syömäriä ja viininjuojaa... syntisten ystävää!"
"Mutta viisaus on oikeaksi näytetty lapsissansa." (Ruots. käännös.)
Ne, jotka näkivät sekä Johanneksen että Jeesuksen työn, -
olivat lapsia, jotka osoittivat Jumalan viisauden olleen oikeassa.
Mutta moni isistä ei ottanut lasten löytöä vastaan.
Kuullessaan itkuvirsiä he eivät halunneet itkeä.
Huilun soidessa he eivät halunneet tanssia.
Kun Jeesus julisti ilosanomaa, -
ei haluttu uskoa eikä käännetty sydämiä lasten puoleen.
Moni uskoi mutta eivät kaikki.
Siksi tuota palvelutyötä tarvitaan lopun aikoina.
Nyt meidän lasten on käännettävä sydämemme -
isiemme eli juutalaisten puoleen.
Näin voimme valmistautua Jeesuksen paluuseen.
On kyseessä profeetallinen Hengen liikehdintä.
Jumalan Henki herättää meissä vetovoiman -
juutalaisia, oikeita isiämme, kohtaan.
Isien ja lasten välisen suhteen täytyy parantua, -
ennen kuin Jeesus palaa.
Se on Elian palvelutehtävä.
Syvin välirikko luultavasti koko ihmiskunnan historiassa -
on tapahtunut kirkon ja juutalaisten välillä.
Se laitos ja uskonto, -
jota juutalaiset ovat eniten pelänneet ja inhonneet, -
on kirkko.
Mikään muu instituutio ei ole vainonnut juutalaisia kuten kirkko.
Elia kaivoi alttarin ympärille ojan, -
johon olisi mahtunut kaksi sea-mittaa jyviä.
Se kuvaa kahtatuhatta juutalaisvastaisuuden vuotta.
Mutta Jumalan Henki murtaa vihollisuuden.
Jeesukseen uskovien ja juutalaisten välille syntyy syvä rakkaus.
Meistä tulee yksi lauma, jolla on yksi Paimen, -
ennen kuin Jeesus palaa.
Kyllä kirkkoisät saivat hyvääkin aikaan.
Mutta he sytyttivät juutalaisia kohtaan vihollisuuden, -
joka leimasi kristillistä teologiaa 1900 vuoden ajan.
Juutalaisuutta kohtaan on levitetty pelkoa.
Kirkkoisät sen saivat aikaan.
Johannes Krysostomos, "saarnaajien ruhtinas", -
julisti 300-luvun lopulla juutalaisia vastaan.
Hän sanoi, että kristitty on velvollinen vihaamaan juutalaisia.
Hän saarnasi juutalaisvastaisesti, -
jotta kristityt lakkaisivat käymästä synagogassa.
Vielä 400 vuotta seurakunnan perustamisen jälkeen -
käytiin yhä synagogassa Konstantinuksesta huolimatta.
Yhteys oli ollut niin läheinen.
Kirkon piti vuodattaa verta ja harjoittaa vainoa, -
jotta side juutalaisiin saatiin katkaistua.
Siksi kirkon valtasi voimakas juutalaisvastaisuus.
Se ei ole peräisin Jumalan Hengestä.
Tilanteen muuttaa lopun- aikojen profeetallinen liikehdintä.
Meidät kutsutaan tekemään parannusta siitä, -
että käännyimme isiämme vastaan.
Olemme eläneet liian kauan "isäpuolten" johdossa, -
ei-juutalaisten johtajien, -
jotka ovat tulkinneet Uutta testa- menttia ei-juutalaisin silmin.
Siksi olemme saaneet uskosta vinoutuneen kuvan.
Tämän Jumalan Henki muuttaa profeetallisessa herätyksessä.
Taivaasta laskeutuu hyvin voimakas liikehdintä.
Kirkon luutuneet käsitykset tutkitaan Sanan valossa.
Niissä on paljon sellaista, mistä tulee tehdä parannusta.
Rukoillaan asian puolesta.
Suostutaan palaamaan isiemme tykö.
Jos alamme syyttää toisiamme uusjuutalaisuudesta, -
täytyy olla varovainen.
Täytyy tietysti yrittää välttää äärimmäisyyksiin menemistä.
Mutta palaaminen juutalaisten isien luo on taivaasta.
Kyse on Elian työstä, joka kääntää lasten sydämet isien puoleen.
Jos emme käänny juutalaisvastaisuudesta, -
isät eivät tule kateellisiksi siitä, mitä olemme saaneet.
Juutalaiset pelkäävät kristillisyyttä silmittömästi.
Juutalaiset ovat nähneet kristin- uskon pahimpana vihollisenaan.
Eivät muslimitkaan ole kohdelleet juutalaisia yhtä julmasti.
Miljoonia juutalaisia on mestattu Jeesuksen nimessä.
Siitä kristinusko on saanut juutalaisten keskuudessa leimansa.
Holokausti ei tapahtunut Iranissa eikä Saudi-Arabiassa -
vaan Euroopan kristittyjen parissa. He kävivät sunnuntaisin kirkossa -
ja alkoivat taas maanantaisin tuhota juutalaisia kaasukammioissa.
Meidän täytyy kääntyä syvästi, että olisimme valmiita, -
kun Jeesus palaa Daavidin poikana tänne Jerusalemiin.
Rukoillaan tätä ja otetaan tämä vastaan.
Tutkitaan Sanaa uudelleen isien näkökulmasta.
Uusi testamentti ei pysy omilla jaloillaan.
Sitä ei voi ymmärtää tuntematta vanhan liiton Kirjoituksia.
Mooses ja profeetat asettivat perustuksen evankeliumille, -
jota apostolit julistivat.
Seurakunta rakennettiin sekä pro- feettojen että apostolien varaan.
Lopunaikoina parantuu yhteys meidän oikeisiin isiimme.
Suomennos: Annamari Kortelainen